РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/197-20

9. децембар 2020. године

Б е о г р а д

З А П И С Н И К

10. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 9. ДЕЦЕМБРА 2020. ГОДИНЕ

Седница је почела у 9.35 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Јован Палалић, Лука Кебара, Илија Матејић, Вук Мирчетић, Угљеша Мрдић, Виолета Оцокољић, Оља Петровић и Жељко Томић.

Седници је присуствовао Арпад Фремонд, заменик члана Одбора Балинта Пастора.

Седници нису присуствовали чланови Одбора: Марија Јевђић, Ђуро Перић, Миленко Јованов, Тома Фила, Милена Поповић, нити њихови заменици.

Седници Одбора присуствовао је Саша Стевановић, државни секретар у Министарству финансија.

На предлог председника, Одбор је једногласно (11 гласова за) усвојио следећи

Д н е в н и р е д:

- Усвајање записника Седме, Осме и Девете седнице Одбора -

1. Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину (400-2005/20 од 4. децембра 2020. године), који је поднела Влада;

2. Разматрање Предлога закона о буџету Републике Србије за 2021. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину, који је поднела Влада (број 400-1861/20 од 20. новембра 2020. године), у појединостима;

3. Разматрање Предлога закона о буџетском систему, који је поднела Влада (број 400-1859/20 од 20. новембра 2020. године), у појединостима.

Пре преласка на одлучивање о тачкама Дневног реда, Одбор је једногласно (11 гласова за), без примедаба, усвојио записнике Седме, Осме и Девете седнице Одбора.

**Прва тачка дневног реда.** Разматрање Предлога одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину (400-2005/20 од 4. децембра 2020. године), који је поднела Влада

Одбор је размотрио Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину и сматра да је Предлог одлуке у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда.** Разматрање Предлога закона о буџету Републике Србије за 2021. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину, који је поднела Влада (број 400-1861/20 од 20. новембра 2020. године), у појединостима

За реч се јавио Саша Стевановић, државни секретар у Министарству финансија, који је најавио да ће бити урађена исправка у правно-техничкој редакцији текста амандмана на члан 3. који је поднела Влада.

Одбор је размотрио и сматра да није у складу са чланом 69. Закона о буџетском систему амандман на члан 8. са исправком, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами.

Одбор је одлуку донео једногласно (11 гласова за).

Одбор је, у складу са чланом 164. Пословника Народне скупштине, размотрио Предлог закона о буџету Републике Србије за 2021. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину, који је поднела Влада, у појединостима и сматра да су у складу са Уставом и правним системом Републике Србије следећи амандмани:

- на члан 1. који је поднела Влада;

- на члан 3. који јеподнела Влада;

- на члан 8. са исправком, који је поднела Влада.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда.** Разматрање Предлога закона о буџетском систему, који је поднела Влада (број 400-1859/20 од 20. новембра 2020. године), у појединостима

Одбор је, у складу са чланом 164. Пословника Народне скупштине, размотрио и сматра да је у складу са Уставом и правним системом Републике Србије амандман на члан 1. Предлога закона о изменама и допунама Закона о буџетском систему који је поднео Одбор за финансије, републички буџет и контролу трошења јавних средстава.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

Седница је завршена у 9,45 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић